CELEX: 32014D0288
Language: lv
Date: 2014-05-12 00:00:00
Title: 2014/288/ES: Komisijas Īstenošanas lēmums ( 2014. gada 12. maijs ), ar ko nosaka ziņojumu standartprasības attiecībā uz Savienības līdzfinansētām atsevišķu dzīvnieku slimību un zoonožu izskaušanas, kontroles un uzraudzības valsts programmām un ar ko atceļ Lēmumu 2008/940/EK (izziņots ar dokumenta numuru C(2014) 2976)

17.5.2014   
            
            
               LV
            
            
               Eiropas Savienības Oficiālais Vēstnesis
            
            
               L 147/88
            
         KOMISIJAS ĪSTENOŠANAS LĒMUMS
   (2014. gada 12. maijs),
   ar ko nosaka ziņojumu standartprasības attiecībā uz Savienības līdzfinansētām atsevišķu dzīvnieku slimību un zoonožu izskaušanas, kontroles un uzraudzības valsts programmām un ar ko atceļ Lēmumu 2008/940/EK
   
      
         (izziņots ar dokumenta numuru C(2014) 2976)
      
   
   
      (2014/288/ES)
   
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 25. maija Lēmumu 2009/470/EK par izdevumiem veterinārijas jomā (1) un jo īpaši tā 27. panta 10. punktu,
   tā kā:
   
               (1)
            
            
               Lēmumā 2009/470/EK paredzētas procedūras, ar ko reglamentē Savienības finansiālo ieguldījumu programmās, kuras paredzētas dzīvnieku slimību un zoonožu izskaušanai, kontrolei un uzraudzībai.
            
         
               (2)
            
            
               Saskaņā ar Lēmuma 2009/470/EK 27. panta 1. punktu Savienības finansiālo pasākumu ievieš, lai kompensētu izdevumus, kas dalībvalstīm radušies, finansējot valsts programmas, kuras paredzētas minētā lēmuma pielikumā norādīto dzīvnieku slimību un zoonožu izskaušanai, kontrolei un uzraudzībai.
            
         
               (3)
            
            
               Lēmuma 2009/470/EK 27. panta 7. punktā paredzēts, ka dalībvalstīm par katru apstiprināto programmu jāiesniedz starpposma tehniskie un finanšu ziņojumi un katru gadu vēlākais līdz 30. aprīlim – ikgadējs sīki izstrādāts tehniskais ziņojums, iekļaujot sasniegto rezultātu novērtējumu un sīki izstrādātu pārskatu par iepriekšējā gada izdevumiem.
            
         
               (4)
            
            
               Komisijas Lēmumā 2008/940/EK (2) ir noteikta informācija, kas dalībvalstīm, kurām ir noteiktu dzīvnieku slimību izskaušanai, uzraudzībai un kontrolei paredzētas Savienības līdzfinansēšanai apstiprinātas programmas, jāsniedz tehniskajos un finanšu starpposma ziņojumos un galaziņojumos.
            
         
               (5)
            
            
               Kopš pieņemts Lēmums 2008/940/EK, ar programmām saistīto prasību un procedūru satvara vienkāršošanas un uzlabošanas kontekstā ir ieviestas izmaiņas attiecībā uz pasākumiem, ko saistībā ar Savienības finansiālo atbalstu uzskata par attiecināmiem pasākumiem, un attiecībā uz metodi, pēc kuras aprēķina kompensāciju, kas noteikta finansēšanas lēmumos, ar kuriem katrā kalendārajā gadā apstiprina programmas.
            
         
               (6)
            
            
               Turklāt, lai tālāk pilnveidotu ziņojumu iesniegšanas procesu, to apstrādi un izvērtēšanu, kā arī lai izsekotu sasniegumus gadu griezumā, no 2015. gada 1. jūlija dalībvalstīm starpposma ziņojumi un galaziņojumi par programmu īstenošanu būtu jāiesniedz tiešsaistē, šim nolūkam izmantojot Komisijas izstrādātas elektroniskas veidlapas. Tādēļ attiecīgo ziņojumu struktūra būtu jāpielāgo elektroniskai datu iesniegšanai un apstrādei.
            
         
               (7)
            
            
               Tādēļ būtu jāgroza standartprasības attiecībā uz to, kā dalībvalstīm iesniegt pieteikumus attiecībā uz Savienības finansējumu konkrētu dzīvnieku slimību un zoonožu izskaušanai, kontrolei un uzraudzībai paredzētām valsts programmām, un jānodrošina šo prasību atbilstība attiecīgo Savienības tiesību aktu grozījumiem un saderība ar tiešsaistes iesniegšanas sistēmu.
            
         
               (8)
            
            
               Katra gada otrajā pusē Komisija pieprasa dalībvalstīm iesniegt atjauninātu informāciju par to, kā kopš gada sākuma to programmās izmantots attiecināmo pasākumu finansējums, un aplēses par vajadzīgo kopējo gada budžetu. Pamatojoties uz šo informāciju un pilnveidojot pieejamo līdzekļu izmantošanu, Komisija katru gadu sagatavo Lēmumu, ar ko attiecīgā gada finansēšanas lēmumu groza, lai pārdalītu līdzekļus starp programmām, kurās sākotnējā finansējuma piešķīruma izmantošana nav sagaidāma, un programmām, par kurām ziņo, ka tām vajadzīgi papildu līdzekļi.
            
         
               (9)
            
            
               Lai optimizētu to, cik efektīvi pārdala programmu līdzekļus, ir lietderīgi, lai dalībvalstis iesniegtu arī kvantitatīvu informāciju par jau veiktajām vai sagaidāmajām darbībām, kā arī datus par vienas vienības izmaksām. Turklāt, lai mazinātu administratīvo slogu, ar līdzekļu pārdalīšanu saistītās informācijas iesniegšana būtu jāapvieno ar starpposma ziņojumu iesniegšanu.
            
         
               (10)
            
            
               Tāpēc Lēmumu 2008/940/EK ir lietderīgi atcelt un aizstāt ar šo lēmumu.
            
         
               (11)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Dalībvalstis saskaņā ar šo lēmumu iesniedz starpposma un galaziņojumus par programmām, kas apstiprinātas saskaņā ar Lēmuma 2009/470/EK 27. pantu.
   2. pants
   Šajā lēmumā piemēro šādas definīcijas:
   
               a)
            
            
               “starpposma ziņojumi” ir starpposma tehniskie (3) un finanšu ziņojumi, kuros novērtē īstenojamās programmas un kurus iesniedz Komisijai, kā paredzēts Lēmuma 2009/470/EK 27. panta 7. punkta a) apakšpunktā;
            
         
               b)
            
            
               “galaziņojumi” ir sīki izstrādāti tehniskie un finanšu ziņojumi, kuri Komisijai par pilnu programmu īstenošanas gadu jāiesniedz katru gadu vēlākais līdz 30. aprīlim, kā paredzēts Lēmuma 2009/470/EK 27. panta 7. punkta b) apakšpunktā;
            
         
               c)
            
            
               “maksājuma pieteikumi” ir maksājuma pieteikumi attiecībā uz dalībvalsts izdevumiem, un tos iesniedz Komisijai, kā paredzēts Lēmuma 2009/470/EK 27. panta 8. punktā.
            
         3. pants
   1.   Komisijai katru gadu vēlākais līdz 31. augustam iesniedz starpposma ziņojumu par programmām, kuras īsteno un kurām saskaņā ar Lēmuma 2009/470/EK 27. panta 5. punktu ir apstiprināts Savienības līdzfinansējums.
   2.   Starpposma ziņojumos sniedz visu attiecīgo informāciju saskaņā ar I pielikumu.
   4. pants
   Galaziņojumos un maksājuma pieteikumos sniedz visu būtisko informācija saskaņā ar II pielikumu, arī:
   
               a)
            
            
               tehnisko informāciju saskaņā ar:
               
                           i)
                        
                        
                           III pielikumu attiecībā uz govju tuberkulozi, govju brucelozi, aitu un kazu brucelozi, infekciozo katarālo drudzi endēmiskās zonās vai augsta riska zonās, Sibīrijas mēri, govju infekciozo pleiropneimoniju, ehinokokozi, trihinelozi un verotoksigēno E. coli;
                        
                     
                           ii)
                        
                        
                           IV pielikumu attiecībā uz salmonelozi (zoonotiskā Salmonella);
                        
                     
                           iii)
                        
                        
                           V pielikumu attiecībā uz Āfrikas cūku mēri, cūku vezikulāro slimību, klasisko cūku drudzi;
                        
                     
                           iv)
                        
                        
                           VI pielikumu attiecībā uz trakumsērgu;
                        
                     
                           v)
                        
                        
                           VII pielikumu attiecībā uz transmisīvām sūkļveida encefalopātijām (TSE);
                        
                     
                           vi)
                        
                        
                           VIII pielikumu attiecībā uz putnu gripu;
                        
                     
                           vii)
                        
                        
                           IX pielikumu attiecībā uz infekciozo hematopoētisko nekrozi (IHN), lašu infekciozo anēmiju (ISA), vīrusu hemorāģisko septicēmiju (VHS), koiju herpesvīrusa infekciju (KHV), bonamiozi (Bonamia ostreae), marteliozi (Marteilia refrigens) un balto plankumu slimību vēžveidīgajiem;
                        
                     
         
               b)
            
            
               informāciju par darbībām un izmaksām saskaņā ar X pielikuma I daļu un parakstītu deklarāciju par katru programmu saskaņā ar X pielikuma II daļu.
            
         5. pants
   1.   Dalībvalstis 3. pantā paredzētos starpposma ziņojumus un 4. pantā paredzētos galaziņojumus un maksājuma pieteikumus iesniedz no 2015. gada 1. jūlija tiešsaistē, izmantojot Komisijas nodrošinātās attiecīgās elektroniskās standartveidlapas, izņemot par programmām, kas attiecas uz 4. panta a) punkta vii) apakšpunktā minētajām slimībām.
   2.   Papildus 1. punkta prasībām Komisijai kā parakstītu tekstu iesniedz 4. panta b) punktā minēto galaziņojumu un maksājuma pieteikumu daļu.
   6. pants
   Lēmumu 2008/940/EK atceļ.
   7. pants
   Neskarot 5. pantu, šo lēmumu piemēro dzīvnieku slimību izskaušanas, kontroles un uzraudzības programmām, ko īstenos no 2015. gada 1. janvāra.
   8. pants
   Šis lēmums ir adresēts dalībvalstīm.
   
      Briselē, 2014. gada 12. maijā
      
         
            Komisijas vārdā –
         
            Komisijas loceklis
         
         Tonio BORG
      
   
   
      (1)  OV L 155, 18.6.2009., 30. lpp.
   
   
      (2)  Komisijas 2008. gada 21. oktobra Lēmums 2008/940/EK, ar ko nosaka ziņojumu standarta prasības attiecībā uz atsevišķu dzīvnieku slimību un zoonožu izskaušanas, kontroles un uzraudzības valsts programmām, ko līdzfinansē Kopiena (OV L 335, 12.2.2008., 61. lpp.).
   
      (3)  Līdz 2015. gadam jāiesniedz tikai starpposma finanšu ziņojums.
   
      I PIELIKUMS
      Prasības attiecībā uz starpposma ziņojumiem
      
         
   
   
      II PIELIKUMS
      Prasības attiecībā uz galaziņojumiem un maksājumu pieteikumiem
      
         
   
   
      III PIELIKUMS
      Tehniskais galaziņojums par atgremotājdzīvnieku slimību programmām
      
         
      
         
      
         
      
         
      
         
   
   
      IV PIELIKUMS
      Tehniskais ziņojums par zoonozes Salmonella programmām
      
         
      
         
   
   
      V PIELIKUMS
      Tehniskais galaziņojums par cūku slimību programmām
      
         
      
         
   
   
      VI PIELIKUMS
      Tehniskais galaziņojums par trakumsērgas programmām
      
         
      
         
   
   
      VII PIELIKUMS
      Galīgais tehniskais ziņojums par GSE pārraudzības un izskaušanas programmām
      
         
      
         
      
         
   
   
      VIII PIELIKUMS
      Tehniskais galaziņojums par putnu gripas uzraudzības programmām
      
         
   
   
      IX PIELIKUMS
      Ziņojums par zivju slimību programmām
      
         
      
         
   
   
      X PIELIKUMS
      
         I DAĻA
      
      
         Ziņojums par pasākumiem un izmaksām
      
      
         
      
         
      
         
      
         II DAĻA
      
      
         Parakstīta deklarācija, ko pievieno galaziņojumam/maksājuma pieteikumam
      
      Dalībvalsts:
      Programma:
      Īstenošanas gads:
      
         Mēs apliecinām, ka:
      
      
                  —
               
               
                  
                     galaziņojumā un maksājuma pieteikumā sniegtā informācija ir pilnīga, uzticama un patiesa, ka deklarētie pasākumi faktiski tikuši veikti un ka par deklarētajām izmaksām ir veikta precīza grāmatvedība, un ka saskaņā ar Lēmuma …/Regulas (EK) Nr. ……. normām tās ir attiecināmas izmaksas (minēt konkrēto lēmumu par finansēšanu), ….
                  
               
            
                  —
               
               
                  
                     visi ar darbībām un izdevumiem saistītie pamatojošie dokumenti ir pieejami inspicēšanai, jo īpaši – lai pamatotu uz dzīvniekiem attiecināmās kompensācijas līmeni,
                  
               
            
                  —
               
               
                  
                     programma ir īstenota saskaņā ar attiecīgajiem Savienības tiesību aktiem, jo īpaši ar noteikumiem par konkurenci, valsts pasūtījuma piešķiršanu un valsts atbalstu,
                  
               
            
                  —
               
               
                  
                     attiecībā uz šo programmu nav prasīts cits Savienības ieguldījums, un Komisijai ir deklarēti visi ieņēmumi, kas radušies programmas darbību īstenošanā,
                  
               
            
                  —
               
               
                  
                     tiek piemērotas kontroles procedūras, jo īpaši – lai pārbaudītu deklarēto darbību un izdevumu apjomu un novērstu, atklātu un likvidētu pārkāpumus.
                  
               
            
         Datums
      
      
         Izpilddirektora vārds un paraksts